ફાયદા જાણવું તો આ કરન્સી એકદમ સુરક્ષિત છે. આપણી પદ્ધતિ કરતા ઝડપી પણ છે અને હા કોઈ જાત ની રોકટોક નથી. જેમકે ભારત માં તમારી પાસે રૂપિયા હોવા જોઈએ જો તમે અમેરિકા જાઓ તો તમારી પાસે ડોલર હોવા જોઈએ જ્યારે બીટકોઈ ભારત માં પણ એજ વૅલ્યુ ધરાવે છે જે બાકી આખા વિશ્વ માં છે. તેથી સગવડતા રહે છે. જ્યારે નુકસાન માં આતંકવાદીઓ આ કરન્સી નો ઉપયોગ કરે છે. આજ વર્ષે રેન્સમવેર નામના વાયરસ નો હુમલો વિશ્વના ઘણા દેશો ના કમ્પ્યુટર પર થયો હતો અને કમ્પ્યુટર પાછું ચાલુ કરવા હેકર્સ દ્વારા ખંડણી માટે બીટકોઈનની માંગ હતી. એવી વેબસાઈટ પણ અસ્તિત્વમાં આવી જેના પર નશીલા પદાર્થ પણ બીટકોઈન દ્વારા વહેંચાવા લાગ્યા. તેથી આ ક્રિપ્ટો કરન્સી ના નુકસાન વધારે છે. આ કરન્સી ના વોલેટ એકાઉન્ટ માં કોઈ આધાર કે કોઈ ઓળખાણ થાય એવી વસ્તુ રહેતી નથી જેથી ગેરકાનૂની કામ માં વધારો થયો છે અને બીજું એ કે તમે સાચે જે વ્યક્તિ ને આ કોઈન મોકલી રહ્યા છો તે કોણ છે અથવાતો તે જ વ્યક્તિ ને જાય છે કે નહીં એનું તમે નિરીક્ષણ કારી શકતા નથી.